Document ID: /roh_data/filtered/fineweb-2-filterrobots_roh.jsonl.gz/69167

Cronica
Introducziun
Cun la cronica actuala fa la Banca Raiffeisen Cadi in schenghetg pil giubileum da 100 onns alla clientella ed a sesezza. Ellas scaffettas cotschnas anfleis vus puncts marcants dil svilup digl institut bancar sisum la Surselva, ellas scaffettas beschas entgins eveniments generals dalla historia mundiala e locala ed ellas scaffettas verdas informaziuns dalla historia generala dallas Bancas Raiffeisen.
Ils detagls digl eveniment singul saveis Vus leger cun cliccar sin la scaffetta corrispundenta.
Sche Vus veis informaziuns specialas, documents ni fotografias en connex culla Banca Raiffeisen Cadi saveis Vus tarmetter quellas a nus per cumpletar la cronica.
Friedrich Wilhelm Raiffeisen (1818-1888) tschenta il fundament per las cassas Raiffeisen
L'emprema Cassa Raiffeisen en Svizra vegn fundada
Igl iniziant ei il teolog Johann Evangelist Traber (1854–1930). El vala era sco piunier da Raiffeisen.
L'Associaziun Svizra dallas cassas Raiffeisen vegn fundada
Las cassas fundaturas ein Bichelsee/TG, Beromünser/LU, Seewen/SZ, Sempach-Neuenkirch/LU, Ettingen/BL, Waldkirch/SG, Niederhelfenschwil/SG, Quarten/SG, Nossadunnaun/Einsiedeln/SZ ed Yberg/SZ. La sedia dall'associaziun sesanfla a Bichelsee, il directori secumpona da Georg Beck, Johann Evangelist Traber e Leon Brodmann.
Zezras fundescha l'emprema Cassa Raiffeisen el Grischun
Malgrad empau sceptica che sefa valer suenter il referat seradunan 15 tochen 20 persunas da tut las classas dalla populaziun e dad omisduas confessiuns cuort sissu per discutar da fundar ina cassa da Raiffeisen a Zezras. Ina cuorta informaziun davart il senn, la finamira e l'organisaziun d'ina cassa d'emprest Raiffeisen tonscha per perschuader tut ils presents da quell'instituziun.
Ina proxima radunonza decida lu definitivamein da fundar il «Darlehensverein Zizers». Igl 1. d'uost 1910 arva la cassa da Zezras sias portas.
Refundaziun dalla fabrica da ponn
La fabrica da ponn ch'era vegnida fundada igl onn 1912 ha lu giu success ed ei daventada enconuschenta lunsch entuorn. Suenter difficultads duront ils onns 1980 e 1990 sto la fabrica serrar sias portas definitivamein igl onn 2001. (RTR e Trun - vargau e present)
La Viafier Retica vegn tochen Mustér
La «Cassa de spargn ed imprest Trun» vegn fundada
Ella Gasetta Romontscha dils 20 da fevrer 1919 ei lu scret: «Trun. [...] La redunonza della domengia vargada [ei] vegnida sclarida si en maniera, ch'ins ha votau unanimamein per la fundaziun de tal institut [Raiffeisen]. En prinicpi ei la cassa acceptada ed in comite de 5 umens ei incaricaus de preparar las statutas, rimnar ils commembers e convocar la proxima redunonza.» Dr. iur Giusep Desax, secretari guvernativ a Cuera, translatescha ils statuts en romontsch. Quels statuts surveschan silsuenter sco muster allas cassas romontschas che vegnan fundadas ils onns che suondan
Cuort e cumpact
radunonza da fundaziun: 13 da fenadur 1919
iniziants: sur Rest Giusep Caminada, Gion Giusep Huonder, Giusep Decurtins-Pajarola, Felice Job-Agosti, Andreas Schwarz, Giachen Giusep Decurtins e Lorenz Job
commembers: 56
cussegl d'administraziun:
president: Gion Giusep Huonder (Jos. Huonder)
vicepresident: Felice Job-Agosti
actuar: Giusep Decurtins (Jos. Decurtins)
cussegl da survigilonza:
(tschun commembers tochen 1937, dapi lu treis)
president: Andreas Schwarz
actuar: Giachen Giusep Decurtins commembers: Fidel Tuor, Gion Mudest Demund e Giusep Tomaschett-Pajarola
cassier: Lorenz Job
La cassa vegn aviarta igl emprem d'uost 1919 en casa dil cassier.
Sur Tumaisch Giusep Berther edescha la broschura: «La cassa de Raiffeisen. Ina quorta instrucziun per il pievel romontsch»
Il motto da veta da sur Berther ei «ura e lavura, seigies spargnus e viva cun mesira». El s'engascha per sustener la glieud, seigi quei sco promotur dall'agricultura, dalla pomicultura e dall'apicultura, denton era sco cussegliader per damondas da finanzas. Sur Tumaisch Giusep Berther ei in adherent dall'idea da Raiffeisen, quei muossa era sia broschura «La cassa de Raiffeisen. Ina quorta instrucziun per il pievel romontsch» ch'el edescha 1921.
Premi Nobel per Albert Einstein
Fundaziun dalla «Cassa de Raiffeisen Mustér»
Il mistral Victor Sialm tgamuna la radunonza da fundaziun. Sur canoni dr. Carli Fry, il president dall'uniun purila, meina il protocol. Avon che vegnir allas elecziuns vegnan ils statuts dalla «Cassa de Raiffeisen de Trun» discutai. Pervia dil pign diember da commembers decida la radunonza d'eleger mo «3 commembers ella direcziun enstagl dils 5 proponi dil secretariat central.»
La radunonza approbescha il regulativ da fatschentas dalla cassa centrala sco regulativ provisoric e fixescha igl import da participaziun vid la fatschenta per il singul commember cun 100 francs, l'entrada cun 5 francs e la cauziun dil cassier cun 5000 francs.
L'emprema radunonza generala ha lu liug ils 30 da mars 1924. Il quen da 1923 (digl emprem onn da fatschenta) siara cun in gudogn schuber da 12.41 francs, la summa da bilanza munta a 16'750 francs.
Cuort e cumpact
radunonza da fundaziun: 21 d'october 1923
iniziants: Gion Giusep Lutz, mistral V. Sialm e Felix Bigliel
liug: Hotel della Cruna, Mustér
commembers: 21
cussegl d'administraziun:
president: Baseli Giger sen.
vicepresident: Gion Antoni Durschei
actuar: Ludivic Huonder
cussegl da survigilonza:
president: Placi Durschei-Sialm
vicepresident: Carli Manetsch
actuar: Sep Antoni Monn
cassier: Conradin de Castelberg
Il local da fatschenta vegn endrizzaus ella casa dil cassier amiez il vitg. Il datum dall'avertura ei buca enconuschents.
Igl automobil astga carrar definitivamein sin tut las vias grischunas
Duront l'emprema uiara mundiala carreschan lu camiuns dil militar ed autos da posta sillas vias grischunas.
1918 vegn il scamond sluccaus. La Gasetta Romontscha dils 4 da fenadur 1918 scriva: «Automobil: Sin fundament dil conclus dil davos cussegl grond ha il cussegl federal culs 4 d.q. dau la competenza a nossa regenza, de lubir en nies cantun il diever d'automobils en cass, nua ch'ei setractescha de proveder la tiara cun victualias, lenna, cotgla, turba ed auters artechels necessaris de diever. A vista della munconza de cavals san ins aunc capir quei.»
1923 decida il suveran grischun all'urna da schar carrar autos naven dil cunfin dil cantun Sogn Gagl sur Cuera, Lai, il Pass dil Gelgia ell'Engiadina e vinavon sur il Malögia ella Bregaglia. Era Tavau daventa accessibels cugl auto.
Culla 10avla votaziun dapi 1900 dat il suveran liber igl onn 1925 tut las vias grischunas pigl automobil.
(*ord «die verweigerte Automobilität: das Bündner Autoverbot 1900-1925» da Jürg Simonett)
La Cassa Raiffeisen Mustér registrescha in record e tegn aviert il spurtegl era la dumengia
5 francs tscheins per la quota da fatschenta dalla Cassa Raiffeisen Mustér
Radunonza generala extraordinaria dalla Cassa Raiffeisen Mustér
Venderdis ner e crisa economica mundiala
La Cassa Raiffeisen Mustér vul ch'ils affons spargnien
La Cassa Raiffeisen Mustér sa buca conceder credits
Diesch cassas fundeschan l'uniun regiunala dallas cassas da Raiffeisen Grischunas: Mustér e Trun ein era dalla partida
|Ausserheinzenberg (Mantogna dadora)||8 francs|
|Cazas||0 francs|
|Mustér||9 francs|
|Igis (Eigias)||8 francs|
|Münster (Müstair)||12 francs|
|Ponte-Campovasto-Madulein||6 francs|
|Schiers (Aschera)||14 francs|
|Tarasp||0 francs|
|Truns (Trun)||15 francs|
|Zizers (Zezras)||11 francs|
|Total||83 francs|
Il romontsch daventa lungatg naziunal
Entschatta dalla secunda uiara mundiala
A Surrein vegn ei era fundau ina cassa d'imprest
Cuort e cumpact
radunonza da fundaziun: 25 da mars 1940
iniziant: Sur Placi Deplazes (Il comité d'iniziativa secumpona da Sep Modest Candinas e Giuli Schlanser)
commembers: 33
cussegl d'administraziun:
president: Giachen Giusep Tgetgel
vicepresident: Mathias Cadruvi
actuar: Giuli Schlanser
cussegl da survigilonza:
president: Placi Caplazi
president d'honur: sur canoni Placi Sigisbert Deplazes
vicepresident: Gion Battesta Deplazes-Lombriser
actuar: Willibald Schmid
cassier: Sep Modest Candinas
La cassa vegn aviarta ils 5 d'avrel 1940.
Fundaziun dalla «Cassa de spargn Raiffeisen, Tujetsch»
Ils 13 da fevrer s'entaupan ils iniziants ad ina secunda radunonza. 43 persunas ein s'annunziadas. Quei tonscha per fundar la cassa.
La radunonza da fundaziun ha liug ils 20 da fever 1944. Cunquei ch'il temps dalla radunonza ei s'avanzaus vegnan mo il president dil cussegl d'administraziun e quel dil cussegl da survigilonza elegi. Las ulteriuras elecziuns han liug a caschun dalla radunonza generala dils 27 da fevrer 1944.
Cuort e cumpact
radunonza da fundaziun: 20 da fevrer 1944
iniziants: mira sura
liug: pli probabel ella casa communala
commembers: 60
cussegl d'administraziun:
elegius ils 20-2-1944:
president: mistral Vigeli Berther
elegi ils 27-2-1944:
vicepresident: Hans Giachen Decurtins
actuar: Theofil Schmid
assessurs: Battesta Soliva-Cavegn e Giachen Fidel Cavegn
cussegl da survigilonza:
elegius ils 20-2-1944:
president: Baseli Berther
elegi ils 27-2-1944:
vicepresident: Alfons Berther
actuar: Baseli Huonder
cassier: Gaudenz Cavegn-Flepp
La cassa vegn aviarta igl 1. da mars 1944 en casa dil cassier sin plaz Cadruvi.
La Cassa Raiffeisen Trun festivescha il giubileum da 25 onns
Cefras indicativas l’entschatta digl onn
|commembers||234|
|bilanza||2'340'747|
|reservas||84'253|
|deposits sin carnets |
da spargn
|(827 librets) 1'150'896|
|obligaziuns||943'500|
|emprests||1'911'568|
La summa da bilanza dalla Cassa Raiffeisen Mustér survarga 1 milliun francs
Fundaziun dalla «Cassa de spargn ed imprest Sumvitg»
Cuort e cumpact
radunonza da fundaziun: 22 d'avrel 1945
commembers: 24
iniziants: Isidor Duff, Augustin Gienal ed auters
cussegl d'administraziun:
president: Augustin Gienal
vicepresident: Giachen Giusep Wolf
actuar: Hermann Bearth
cussegl da survigilonza:
president: Tumaisch (Thomas) Schmid
vicepresident: Benedetg Candinas
actuar: Gion Battesta Cajacob
cassier: Isidor Duff
La cassa vegn aviarta ils 15 da matg 1945.
Fundaziun dalla «Cassa de spargn ed emprest Cumpadials»
Cuort e cumpact
radunonza da fundaziun: 22 d'avrel 1945
commembers: 29
cussegl d'administraziun:
president: Gion Battesta Degonda
vicepresident: Sep Antoni Monn
actuar: Placi Degonda
assessurs: Christian Mathiuet e Fidel Cavelti
cussegl da survigilonza:
president: Giusep Mathiuet
vicepresident: Gion Rudolf Cavelti
actuar: Gion Battesta Mathiuet
cassier: Giachen Giusep Degonda
local: stiva sper il local d'ustria ella Pensiun Degonda
intschess dalla banca: cirquit da posta Cumpadials cun Pardomat dado.
La cassa vegn aviarta igl 1. da matg 1945.
Fundaziun dalla «Cassa d'emprest Medel/Lucmagn»
Cuort e cumpact
radunonza da fundaziun: 30 da mars 1947
iniziants: Alexander Venzin, Gion Fidel Pally e Giusep Lutz (cumissiun pauperila)
liug: casa da scola Curaglia
commembers: 50
cussegl d'administraziun:
president: Giusep Lutz
vicepresident: Martin Bearth
actuar: Alexander Venzin
cussegl da survigilonza:
president: Hermann Lutz
vicepresident: Gion Battesta Lutz
actuar: Martin Lutz-Monn
cassier: Gion Fidel Pally
La cassa vegn aviarta ils 15 d'avrel 1947.
L'ovra electrica Russein vegn inaugurada
2011 fan il cantun Grischun e las vischnauncas da Sumvitg e Mustér diever dil retuorn a tschep avon temps e separticipeschan cun 40 % alla nova societad «Ovra electrica Russein SA» che producescha dacheudenvi l'electricitad.
La Cassa Raiffeisen Mustér festivescha in giubileum
Cefras indicativas l'entschatta digl onn
|commembers||206|
|bilanza||1'680'198|
|emprests||1'322'668|
|spargn ed obligaziuns||(747 librets) 1'238’074|
|reservas||34'138|
|gudogn||7'152|
Barschament a Selva
La Cassa Raiffeisen Tujetsch survegn in telefon
Il president dil cussegl d'administraziun dalla Cassa Raiffeisen Mustér miera
Las obligaziuns da cassa survargan 1 milliun francs.
La Cassa Raiffeisen Trun ha 40 onns
|commembers||367|
|bilanza||10'194'293|
|emprests||5'510'694|
|spargn ed obligaziuns||(1'676 librets) 6'232'827|
|reserva||340’829|
La Raiffeisen Mustér mida cassier e localitads
Tochen alla midada era la cassa domiciliada ella stiva dil cassier Conradin de Castelberg amiez il vitg.
Igl emprem carstgaun el cosmos
Otg onns pli tard, ils 21 da fenadur 1969, fa igl astronaut american Neil Armstrong igl emprem pass d'in carstgaun silla glina.
Renaschientscha dil Bogn Tenigia
Attentat sin John F. Kennedy
Las quotas da fatschenta dallas cassas Raiffeisen vegnan adattadas, denton buca senza schischuris
Ils commembers dalla Cassa Raiffeisen Trun ston tractar duas gadas la damonda. 1965 refuseschan els la midada dils statuts (tenor il protocol dalla radunonza generala ei il representant da S. Gagl che ha referiu davart las midadas «surstaus dil resultat»). La radunonza generala dils 20 da mars 1966 revegn alla damonda da midar ils statuts. Tenor protocol fa il president Gustav Rothmund attent ils presents che la cassa da Trun seigi «la suletta cassa ch'hagi buca fatg la midada ed el vesa ch'ei seigi strusch pusseivel da buca far quei.» Ei dat danovamein discussiuns ed ei semuossa che surtut la damonda dalla «garanzia solidarica ed illimitada» fa mal il venter als presents. La finala acceptan era ils commembers dalla Cassa Raiffeisen Trun la midada dils statuts cun 89 encunter 2 vuschs e 26 abstenziuns.
Il bancomat vegn inventaus
Il tunnel dil San Bernardino vegn surdaus al traffic
La Cassa Raiffeisen Mustér noda records
Fin dalla “Primavera da Prag”
La construcziun da treis lags da fermada sisum la Surselva ei a fin
La Cassa Raiffeisen Tujetsch festivescha il giubileum da 25 onns
Cefras indicativas l'entschatta digl onn
|commembers||216|
|bilanza||4'134'669|
|reservas||108'491|
|spargn ed obligaziuns||(843 librets) 3'878'654|
|emprests||3'308'570|
La Cassa Raiffeisen Trun festivescha il giubileum da 50 onns
Cefras indicativas l'entschatta digl onn
|commembers||323|
|bilanza||8'831'040|
|reservas||250'814|
|emprests||6'624'427|
|spargn ed obligaziuns||(1'830 librets) 7'452'124|
Emprem sgol transatlantic cul Jumbo-Jet
Il schaner 2023 vegn la davosa Boeing 747 furnida, in aviun da transport.
L'administraziun dalla Cassa Raiffeisen Mustér vegn modernisada
La summa da bilanza survaga 15 milliuns francs.
Emprema e-mail
Sisum la Surselva vegni dau gas
1970 fundeschan la vischnaunca da Tujetsch, la Runals e Sutgeras Sedrun/Rueras SA e l'Uniun da cura e traffic Tujetsch ina societad per realisar in bogn cuvretg. Ellas daventan acziunarias principalas dalla nova societad. Il captial d'aczias munta a 600'000 francs.
L'avertura dil bogn ha liug il december 1971 suenter in temps da construcziun da circa in onn e miez. Ei vegn investiu 1.7 milliuns francs.
Il bogn ha era consequenzas per la corporaziun «Aua Cristalla», sco quei ch'igl ei da leger ella historia da quella: «Cun il svilup economic daventa il manco d'aua adina pli delicats, tuttavia suenter ch'ils vischins da Sedrun han aunc concediu l'aua pil bogn cuvretg (1971). Ils 14 da fenadur 1973 concluda la corporaziun da baghegiar in aquaduct niev. Ins vul untgir la tschaffada sper il drun da Bugnei ed anfla in pèr bunas fontaunas si la Val liunga.»
Era Mustér sa presentar ina nova purschida turistica
1969 vegn la societad «Pendicularas Mustér SA» fundada. 1970/71 lai quella nova societad construir la pendiculara da Sontga Catrina a Caischavedra, il restaurant a Caischavedra ed ils runals Caischavedra-Gendusas, Gendusas-Lai Alv e Lai Alv-Péz Ault – il territori da skis da Mustér ei naschius. L'avertura dil territori da skis ha liug da Nadal, ils 24 da december 1971. Igl onn sissu suonda la surbaghegiada ad Acletta che duei formar la basa finanziala per segirar ils projects realisai.
La Cassa Raiffeisen Raiffeisen Medel/Lucmagn festivescha 25 onns d'existenza
La summa da bilanza dalla cassa munta a 3'243'741 francs, ils contos da spargns ed obligaziuns fan 2'782'045 francs (568 librets da spargn). La cassa dumbra 136 commembers.
La cassa Raiffeisen Medel/Lucmagn mida casa
La Cassa Raiffeisen Mustér festivescha il giubileum da 50 onns
La broschura da fiasta dat in schatg dil curriu e passau ils davos 50 onns dapi la fundaziun.
Cefras indicativas l'entschatta digl onn
|commembers||393|
|bilanza||16'653'663|
|emprests||14'764'200|
|spargn ed obligaziuns||(1'970 librets) 15'849'572|
|reserva||443'687|
|gudogn||50'072|
Dapli persunal per la Cassa Raiffeisen Mustér
La claustra retrai la nova casa da scola
La primavera 1970 – la construcziun dils mirs dil tract da bogn e dil gimnasi ei quasi finida – caschunan fermas draccas sfendaglias el terren tochen si tiegl uaul, aschia ch'il project sto vegnir midaus. Igl october 1973 vegn la nova scola inaugurada e retratga.
La medem'jamna sco la collaudaziun e benedicziun dalla nova scola claustrala vegn era il spital militar inauguraus.
Il telefon mobil vegn sin fiera
1978 lantschescha la PTT il telefonin mobil en Svizra - il Natel A.
Il matg 1980 rapporta la Gasetta Romontscha: «Natel=telefonar digl auto anora: Natel senumna 'Nationales Autotelephon-Netz', per romontsch: reit naziunala d'auto-telefon. Quei vegn realisau dalla PTT per migliurar il survetsch da telefon en Svizra aunc dapli ed era per possibilitar a sia clientella da telefonar digl auto anora. Persuenter basegnan ins in Natelphon, in telefon senza fildirom dalla BBC. Quel sa vegnir installaus en autos, bastiments, viasfier, pia per ir sin viadi, prestond aunc il medem survetsch sco mintga telefon normal a casa u el biro.»
La Cassa Raiffeisen Tujetsch survegn in niev administratur
La Banca Raiffeisen Tujetsch ha pia giu mo dus cassiers/administraturs en sia historia da 65 onns.
Las cassas d'emprest Raiffeisen san daventar Bancas
La situaziun economica semida
Unviern da lavinas – destrucziuns ad Acla/Medel
Lavinas vegnan era giu a Mustér/Caprau, Sumvitg/Laus ed en Val Sogn Pieder.
Erwin Nay daventa administratur dalla Banca Raiffeisen Mustér
Interbancario a Mustér e Sedrun
La Banca Raiffeisen Mustér retrai atgnas localitads egl Hotel Cristallina
L'entschatta da 1978 constatescha il cussegl d'administraziun dalla banca ch'ils locals acquistai satisfetschien buca a liunga vesta als basegns dalla banca e ch'els seigien era buca ideals, denter auter muort munconza da parcadis. Plinavon cuntenti era il liug sco tal buca. «Avon 20 onns veva ins giu preferiu d'endrizzar il biro en quella casa, essend ella in tec dalla vart, per che buca mintgin vesi tgi che mondi sin banca. El decuors dil temps ei quella tenuta semidada da rudien. Oz regia la tendenza da vegnir cun la banca ord il zuppau e metter ella el center veseivel.» (GR 20-2-1979) Il cussegl d'administraziun dalla banca seprofitescha dil fatg che Theodor Huonder vul vender igl Hotel Cristallina.
Ella radunonza generala dils 16 d'avrel 1978 orientescha il president davart la cumpra digl Hotel Cristallina denter auter aschia: «La necessitad da novas localitads per nies institut bancari han gia daditg sefatg valer pli e pli. Ins ha gia differentas gadas stuiu prender encunter meinis critics che las localitads hodiernas satisfetschien absolutamein buca allas pretensiuns dad oz, e quei cun raschun. Mo negin havess saviu far als organs cumpetents indicaziuns concretas sur d'ina cumpra d'in object. […] Ils organs da nossa banca han teniu egl aviert, e per casualitad enderschiu ch'il hotel Cristallina seigi venals. Senza targlinar ed en tutta discreziun ein ins semess en contractivas cul possessur.» La finfinala decidan ils organs cumpetents unanimamein da cumprar igl Hotel Cristallina e lai baghegiar ora ina part dil plaunterren pil diever dalla banca..
Pils 18 da fevrer 1979 envida la Banca Raiffeisen Mustér da prender investa dallas novas localitads da banca cun in di dallas portas aviartas. La banca dispona sil plaunterren da dus spurtegls, d'ina stanza da conferenza, da caums da segirtad e da stanzas da biro. Igl hotel ha, sper l'infrastructura usitada, dudisch combras cun 23 letgs, in restaurant cun 70 plazs ed in'habitaziun da treis stanzas. Igl Aluis Albin surpren da menar hotel e restaurant.
Il mars 1979 venda la Banca Raiffeisen lu era aunc sias davosas localitads ella casa visavi la Stiva Grischuna.
Midadas da persunal tier la Banca Raiffeisen Mustér
Era la Cassa Raiffeisen Tujetsch engascha cun Rita Schmid per l'emprema gada in'emprendista.
La Banca Raiffeisen Mustér mida num ed administratur
Igl administratur Erwin Nay demissiunescha, Linus Huonder daventa siu successur.
Igl emprem Space-Shuttle sgola el spazi
La Cassa Raiffeisen Tujetsch engascha dapli persunal
Plinavon decida il cussegl d'administraziun d'investir 173'000 francs per in niev sistem electronic dad NCR.
Presentaziun dil rumantsch grischun
Igl rg vegn construius tenor il principi da maioritad: el sereferescha ton sco pusseivel allas fuormas screttas communablas dalla plipart dils tschun idioms romontschs.
Naven da 1983 elavura la LR la basa linguistica digl rg, 1985 cumpara il «Pledari rumantsch grischun-tudestg/tudestg-rumantsch grischun» cun ina grammatica elementara digl rg. 1993 publichescha la LR il «Pledari Grond» cun sia entira banca da datas linguisticas. Ella fa quei igl emprem en fuorma stampada, dapi 2001 en fuorma da CD-Rom e dapi 2006 egl internet. Igl rg dat bia da discutar ella romontschia. (tenor il lexicon istoric retic)
La cassa d'emprest Tujetsch mida num
Unviern da lavinas el Grischun – la lavina dalla Val S. Placi
Donns da lavinas dat ei era a Sumvitg, Schlans, Breil ed ella Val Medel.
Igl administratur Linus Huonder miera nunspitgadamein
La Banca Raiffeisen Trun/Schlans mida en atgnas localitads
1985 sa la banca cumprar localitads el plaunterren dalla casa «Felix Vincenz-Durband artavels». Ils locals vegnan adattai allas pretensiuns d'ina banca ed il november 1986 vegnan las localitads aviartas per la clientella.
Niev record tier la Banca Raiffeisen Disentis/Mustér
L'emprema EX, l'exposiziun da commerci e professiun a Mustér ha liug
La Casa Cristallina vegn sanada
La Casa Cristallina survegn denter auter in niev scaldament d'ieli e la fassada vegn isolada. El plaun sut dat ei ina stanza per caums da segirtad, ina stanza da conferenza, in archiv ed in tresor da notg.
Tochen alla sanaziun ei il spurtegl dalla banca installaus el foyer da veider. Quel vegn spazzaus e remplazzaus d'ina construcziun ferma cun finiastras en fuorma da patgna. El plaunterren ein ussa dus spurtegls, in biro da cassa, in pigl administratur, ina stanza pils indrezs tecnics e per in «spurtegl discret».
Las purschidas digl hotel vegnan reducidas, il restaurant porscha plaz mo pli per 45 persunas ed ei dat pli paucas combras ch'ein denton endrizzadas pli modern.
Dacheudenvi surprendan Margrit e Claudio Lovat igl Hotel Cristallina cul restaurant.
Duront la sanaziun ed engrondaziun survescha la banca la clientella ella sala da magliar digl Hotel Cristallina. Las fatschentas da banca cuntinueschan pia sco avon.
Igl october retrai la banca las novas localitads e la dumengia, ils 20 da december 1987, ei in e scadin envidaus da prender investa dallas localitads novas.
La Banca Raiffeisen Tujetsch survegn igl emprem bancomat dallas bancas Raiffeisen sisum la Surselva
La Cassa Raiffeisen Medel/Lucmagn mida casa en atgnas localitads
Il fenadur 1987 retrai la banca ils locals novs.
Grevas malauras ell'entira Svizra
La Banca Raiffeisen Tujetsch porscha ses survetschs era a Rueras
L'entschatta d'october 1989 vegn la nova filiala a Rueras aviarta. L'installaziun d'in niev sistem da computer possibilitescha da colligiar ils survetschs bancars da Rueras cun quels da Sedrun. La filiala a Rueras resta aviarta tochen la fin da zercladur 2013. Las localitads el plaun sut surveschan sco archiv alla banca tochen igl onn 2020.
Ils indrezs d'archiv schenghegia la banca al Forum Cultural Tujetsch.
Ella venda las localitads igl onn 2021.
Il mir da Berlin croda
La Cassa Raiffeisen Surrein festivescha il giubileum da 50 onns
En la broschura da giubileum relatan ils responsabels digl andament dalla banca e dalla historia dil vitg da Surrein.
Cefras indicativas l'entschatta digl onn
|commembers||171|
|summa da bilanza||9'107'188|
|reserva||386'018|
|gudogn||36'801|
La Banca Raiffeisen Disentis/Mustér daventa “center electronic” e la responsabladad solidarica illimitada croda
Culla midada dils statuts crodan la responsabladad solidarica illimitada e la garanzia solidarica dils commembers. Quella era vegnida introducida igl onn 1965. Ussa resta aunc la responsabladad solidarica limitada (8'000 francs) che croda pér igl onn 2014.
Igl orcan Vivian furiescha a Mustér, Medel e Tujetsch
Niev liug per las radunonzas generalas dalla Banca Raiffeisen Disentis/Mustér e 600avla commembra
L'emprema pagina d'internet da WWW
Novs migiurs surprendan igl Hotel Cristallina
Elsa ed Ueli Hüppin-Duff meinan igl Hotel Cristallina cul restaurant tochen ch'el vegn serraus per adina la fin d'october 1999 perquei che la banca Raiffeisen drova igl entir baghetg per sia administraziun.
La radunonza da delegai dall'Uniun Svizra dallas Bancas Raiffeisen (SVRB) ha liug a Mustér
La summa da bilanza survarga 60 milliuns francs, il gudogn da 313'488 francs munta in niev record.
La Cassa d'emprest Raiffeisen Medel/Lucmagn mida num
Las Bancas Raiffeisen Sumvitg e Cumpadials fan empremas ponderaziuns da fusiunar
Paul Duff referescha era ella radunonza generala dalla Banca Raiffeisen Cumpadials davart la damonda d'ina fusiun. Ella discussiun che suonda «semuossa ei che era ils 'resalvai' prevesan quella fusiun per zacu in di. Ei regia denton gronda malsegirezia. Il prighel che cheutras svaneschi era la banca Raiffeisen in di ord Cumpadials ei gronds. Ord quei motiv pretendia quella decisiun gronda precauziun.» (Protocol dalla radunonza dils 4 d'avrel 1992). Decisiuns en caussa ha la radunonza buca giu da prender.
Sin fundament dallas discussiuns dalla radunonza generala decida il cussegl d'administraziun dalla Banca Raiffeisen Cumpadials en ina proxima seduta da desister ad interim dalla damonda dalla fusiun cun Sumvitg.
La votaziun per far part dil Spazi Economic Europeic (SEE/EWR) va dalla glatscha giu
La Banca Raiffeisen Disentis/Mustér festivescha il giubileum da 70 onns
Igl onn da giubileum ei staus in onn da record. Denter auter eis ei reussiu da surmuntar la summa da 50 milliuns francs per credits. Tenor igl administratur Paul Duff ei quei stau pusseivel perquei che la Banca Raiffesien ha concediu purschidas pli favoreivlas che la concurrenza. Il diember da commembers ei carschius sin 673.
Sper la radunonza generala ha la banca organisau ina tscheina preparada digl ustier digl Hotel Cristallina Ueli Hüppin, in concert dalla musica da giuvenils Allegro e suenter musica da sault d'Arturo Casanova.
Cefras indicativas l'entschatta digl onn
|commembers||673|
|bilanza||61'395'680|
|emprests||50'697'667|
|spargn ed obligaziuns||54'917'767|
|reservas||1'861727|
|gudogn||73'349|
La Banca Raiffeisen Cumpadials survegn nova infrastructura
La Banca Raiffeisen Trun/Schlans festivescha il giubileum da 75 onns
La broschura da giubileum dat ina survesta dil curriu e passau da 1919 tochen 1994.
Cefras indicativas l'entschatta digl onn
|commembers||553|
|bilanza||40'877'852|
|reservas||1'223'667|
|deposits sin carnets da spargn||(2'234 librets) 32'874'789|
|emprests||28'419'877|
La Banca Raiffeisen Tujetsch festivescha il giubileum da 50 onns
La broschura da giubileum relata dalla historia dalla banca Raiffeisen Tujetsch.
Cefras indicativas l'entschatta digl onn
|commembers||573|
|bilanza||60'771’527|
|reservas||1'029’445|
|spargn ed obligaziuns||39'392’706|
|emprests||53'924'024|
|reservas||1'029'445|
|gudogn||55’282|
Ulteriurs bancomats dalla Raiffeisen sisum la Surselva
Il december 1994 installescha era la Banca Raiffeisen Disentis/Mustér in tal. El protocol dalla radunonza generala dils 3 da mars 1995 san ins leger en quei connex: «Cun l'entschatta da december 1994 ei vegniu installau il bancomat internaziunal. Quel porscha la pusseivladad da contrahar cun nossa banca duront 24 uras a di, firaus e dumengias. Quella ed autras innovaziuns smaccan empau il gudogn, ein denton a vesta da nossa funcziun inevitablas. Quei fatg ha necessitau da senezegiar da quintar per entgins survetschs bufatgas spesas. Nossa banca renda tutta attenziun da restar tuttina in téc pli avantagiusa che la concurrenza.»
La Banca Raiffeisen Sumvitg cumpra atgnas localitads
Ils 18 da zercladur 1994 ha la populaziun la pusseivlad da prender investa da quella surbaghegiada. Sper la Banca Raiffeisen secasan aunc la posta ed il Volg en quella surbaghegiada che cumpeglia era pliras habitaziuns.
Las bancas Raiffeisen Sumvitg e Cumpadials festiveschan communablamein il giubileum da 50 onns
La fiasta per propi cun gentar pils ver 200 commembers e commembras e per hosps cun plaids e presentaziuns culturalas ha liug ella sala da scola.
Las broschuras da giubileum dattan perdetga dalla historia dallas duas bancas.
Las radunonzas generalas han las duas bancas salvau entgins dis avon la fiasta e mintgina dapersei.
Cefras indicativas l'entschatta digl onn per Sumvitg
|commembers||171|
|summa da bilanza||12'625'393|
|emprests||9'348'893|
|spargn ed obligaziuns||11'625'730|
|reservas||463'154|
|gudogn||10'442|
|commembers||126|
|summa da bilanza||12'982'006|
|emprests||6'839'489|
|spargn ed obligaziuns||12'002'651|
|reservas||422'426|
|gudogn||12'293|
La Banca Raiffeisen Disentis/Mustér survegn ina nova entrada e dapli biros
L'entrada cullas finiastras en fuorma da patgna vegn spazzada e remplazzada entras in pavillon da veider digl architect Werner Schmidt, in construct che dat bia da discutar el vitg. «Da l'autra vart hagi quella discussiun denton era giu in effect da reclama favoreivel per la Banca Raiffeisen da Mustér,» declara il president dil cussegl d'adminstraziun, Ewin Nay, ella GR dils 28 da december 1996. Che quei constat muossa era il fatg che la Thurgauer Zeitung dils 24 da schaner 1997 menziuna l'entrada dalla banca en in artechel intitulaus «Tuchschmid: Ein Glashaus der besonderen Art.»
Duront la reconstrucziun dall'entrada e dils spurtegls survescha la banca la clientella ella emprem'alzada dalla Casa Cristallina. Sin quell'alzada vegn ei construiu biros ed ina stanza da seduta l'entschatta da 1997. Quei dat dapli spazi per la banca denton ina ulteriura reducziun da letgs pigl Hotel Cristallina.
La primavera 1997 vegn lu era il plaz avon la banca sanaus.
Dameins commembers pil cussegl d'administraziun dalla Banca Raiffeisen Trun/Schlans
Las lavurs per la Neat ella Val Tujetsch entscheivan
La Surselva siemia da survegnir ina staziun dalla viafier el tunnel, 800 meters sut Sedrun. Ella spera da survegnir cheutras ina colligiaziun directa culs gronds marcaus europeics. La visiun “Porta Alpina” resta in siemi.
La Banca Raiffeisen Medel/Lucmagn festivescha il giubileum da 50 onns
La broschura raquenta la historia dalla banca.
Pigl onn da giubileum installescha la banca il niev sistem “Dialba 2000” e las localitads che s'audan dapi 1987 alla banca vegnan restructuradas per saver trer a néz meglier il plaz egl edifeci da banca.
Cefras indicativas l'entschatta digl onn
|commembers||283|
|summa da bilanza||22'458'152|
|emprests||17'519'809|
|spargn ed obligaziuns||20'766'864|
|reservas||705'967|
|gudogn||31'191|
Empremas fusiuns culla Banca Raiffeisen Disentis/Mustér
Las Bancas Raiffeisen Sumvitg, Surrein e Cumpadials sedecidan da fusiunar culla Banca Raiffeisen Disentis/Mustér. Sper empremas sondaschas igl onn 1992 denter las bancas da Sumvitg e Cumpadials dat ei 1996 discussiuns d'eventualmein fusiunar sulettamein eifer las treis bancas dalla vischnaunca da Sumvitg. Quei va lu ora en nuot, aschia che mo la fusiun culla Banca Raiffeisen Disentis/Mustér vegn en damonda.
Igl avrel 1997 decidan ils commembers dalla Banca Raiffeisen Cumpadials cun 49 encunter 5 vuschs da fusiunar cun Mustér.
Medemamvein igl avrel 1997 decida la radunonza generala dalla Banca Raiffeisen Sumvitg – sin giavisch ord il miez dalla radunonza cun scrutini – cun 65 encunter 10 vuschs da fusiunar cun Mustér.
Ils commembers dalla Banca Raiffeisen Surrein decidan il zercladur 1997 en ina radunonza generala extraordinaria cun 64 encunter 3 vuschs da fusiunar cun Mustér.
La finala acceptan era ils commembers dalla Banca Raiffeisen Disentis/Mustér las fusiuns.
Sumvitg, Surrein e Cumpadials san tarmetter ensemen dus commembers el cussegl d'administraziun ed in el cussegl da survigilonza dalla banca fusiunada.
La princessa Diana sedisgrazia
La Banca Raiffeisen Disentis/Mustér festivescha il giubileum da 75 onns
El center dallas festivitads ein la radunonza generala ed il banchet da fiasta enramai da plaids e producziuns culturalas. La radunonza ei era gest l'emprema suenter la fusiun dallas bancas Raiffeisen da Sumvitg, Cumpadials e Surrein cun la Banca Raiffeisen Disentis/Mustér. Tenor La Quotidiana suondan 600 persunas igl invit.
La broschura da giubileum relata digl andament dalla banca dils davos 75 onns.
Cefras indicativas l'entschatta digl onn
|commembers||1'359|
|summa da bilanza||120'589'250|
|emprests||106'414'074|
|spargn ed obligaziuns||103'713'565|
|reservas||3'602'122|
|gudogn||136'027|
Niev bancomat e novs survetschs
La banca introducescha il conto privat per commembers. Quel ei adattaus sco conto da pagas, respectivamein per persunas cun entradas e pagaments regulars. Per quei conto quenta la banca buca spesas. Plinavon dat ei da niev in conto da spargn cun in tscheins preferiu per commembers e commembras.
La Banca Raiffeisen Tujetsch sa retrer atgnas localitads a Sedrun
Dil di dall'inauguraziun scriva La Quotidiana: «Las localitads […] sepresentan en vestgiu modern e modernas ein era las apparaturas dalla banca. In 'highlight' ei l'apparatura che informescha la clientella davart las aczias e la fiera monetara.»
Avon che retrer atgnas localitads ei il biro dalla Banca Raiffeisen Tujetsch staus domiciliaus dapi la fundaziun igl onn 1944 ella casa dil cassier sin plaz Cadruvi. Sulettamein da 1975 tochen 1978 secasa la banca en la casa da Fidel e Gion Andriu Monn. Duront quei temps vegn la casa sil plaz Cadruvi spazzada e reconstruida. 1978 retrai la banca puspei localitads ella casa sil plaz Cadruvi. Ils 26 d'uost dat ei in di dallas portas aviartas.
Cun cumprar e retrer atgnas localitads igl onn 1998 eis ei buca finiu. 2008 sedecida il directori dalla banca da cumprar in ulteriur local sil medem plaun sco la banca, da colligiar quel culs biros existents e d'adattar el als basegns d'ina banca moderna.
Da quellas localitads fa la banca diever tochen avon Pastgas digl onn 2020. Lu sa ella retrer novas localitads ella “Residenza Dulezi” e dar a fit las localitads veglias.
La Pro Lucmagn vegn fundada
La Pro Lucmagn ha denton ina historia bia pli liunga. Dil rapport annual 1967 dalla Pro Surselva (igl emprem insumma) resorta ch'ella ha recepiu la gruppa d'interess (Pro Lucmagn) sco cumissiun en siu ravugl. La gruppa secumpona da representants dalla Cadi e dalla Val Blenio ed ha per mira da tener aviert il Pass Lucmagn pli ditg atun e primavera.
Introducziun digl EURO
Las bancas Raiffeisen da Trun/Schlans e Medel/Lucmagn fusiuneschan cun Mustér – la banca fusiunada survegn in niev num
Ils mieds da massa rapportan da quellas discussiuns denter Trun e Mustér. Sin fundament da quels rapports sefatschenta lu era il cussegl d'administraziun dalla Banca Raiffeisen Medel/Lucmagn dalla damonda e contactescha da sia vart ils responsabels dalla banca da Mustér. Il cussegl d'administraziun dalla Banca Medel/Lucmagn ei perschuadius da saver contonscher meglieras cundiziuns per ina fusiun cun vegnir sez activs.
Allas radunonzas generalas da 1999 vegnan las commembras ed ils commembers dallas duas bancas informai davart la situaziun e davart la necessitad da fusiunar. Il cussegl d'administraziun dalla Banca Raiffeisen Trun/Schlans sa informar supplementarmein ch'analisas hagien mussau ch'il potenzial dalla carschen economica enteifer il territori da fatschenta seigi fetg mudests. Las pretensiuns dallas duas Bancas Raiffeisen Medel/Lucmagn e Trun/Schlans enviers Mustér ein pli u meins las medemas. La Banca Raiffeisen Disentis/Mustér sto midar num, ils plazs da lavur existents ston restar a Trun e Curaglia ed ils temps d'avertura dils spurtegls astgan buca vegnir midai. Omisduas bancas vulan daniev mintgamai ina representanta ni in representant el cussegl d'administraziun ed el cussegl da survigilonza dalla banca fusiunada.
Duront la secunda mesadad da 1999 vegnan commembras e commembers d’omisduas bancas informai a scret ed a caschun d'ina sera d'informaziun a bucca, davart igl andament dallas contractivas per la fusiun.
Ils 10 da mars 2000 decida la radunonza generala dalla Banca Raiffeisen Trun/Schlans cun 138 encunter 11 vuschs da fusiunar cun la banca a Mustér.
Ils 19 da mars 2000 decida lu era la radunonza generala dalla Banca Raiffeisen Medel/Lucmagn cun 73 encunter 3 vuschs da fusiunar cun la banca da Mustér.
Ella radunonza dils 24 da mars 2000 acceptan las commembras ed ils commembers dalla Banca Raiffeisen Disentis/Mustér la fusiun cun las bancas Raiffeisen Medel/Lucmagn (253 gie e 6 abstenziuns) e Trun/Schlans (259 gie e 0 na).
Il niev num dalla banca dat da discutar. La finala vegn la midada a “Banca Raiffeisen Disentis/Cadi” era acceptada cun 241 encunter 7 vuschs ed 11 abstenziuns.
Ils cussegls d'administraziun e da survigilonza vegnan slargai per mintgamai duas persunas. Da niev fan Walter Gähler per Trun/Schlans e Corsin Flepp per Medel part dil cussegl d'admistraziun dalla Banca Raiffeisen Disentis/Cadi. El cussegl da survigilonza vegn Alois Tomaschett elegius per Trun/Schlans e Fidel Lutz per Medel.
La fusiun va en vigur retroactivmein cugl 1. da schaner 2000. Suenter la fusiun ha la banca Raiffeisen Disentis/Cadi ina summa da bilanza da 208'641'000 francs, emprests da 182'486'000 francs, daners da clientella da 165'937'000 francs e 2'439 commembers.
Igl Hotel Cristallina siara sias portas, la Casa Cristallina daventa center administrativ
La Casa Cristallina vegn renovada e transferida en in center administrativ per la banca cun biros e stanzas da sesida. Sulettamein l'habitaziun ella tiarz'alzada resta e vegn affitada dil niev directur Alfons Quinter cun sia famiglia.
Duront la sanaziun survescha la banca la clientella al spurtegl che vegn transferius dil plaunterren ell'emprema alzada. La partiziun da credits vegn disloccada en in'habitaziun ella casa dad Alfons Manetsch-Derungs che sesanfla visavi la Casa Cristallina.
Miez zercladur 2000 dat la Banca Raiffeisen Disentis/Cadi la pusseivladad ad in e scadin da prender investa dallas localitads novas. L'avertura vegn festivada cun concerts e producziuns culturalas, denter auter culla gruppa Maconga da Rabius e scolaras e scolars da Segnas.
La Banca Raiffeisen Disentis/Cadi survegn in niev directur ed ina nova organisaziun dil cussegl d'administraziun
Las fusiuns cloman midadas per tgamunar la banca. Perquei indroducescha il cussegl d'administraziun da niev in sistem da ressorts che vegnan tgamunai mintgamai d'in commember dil cussegl. Plinavon introducescha la banca igl “Internetbanking” ed ademplescha cun quei in fervent giavisch dalla clientella.
Davosa tschentada dil Cumin dalla Cadi
Cun la refuorma dil territori vegnan tut ils cumins grischuns aboli silla fin da 2015.
Ulteriuras midadas per la Banca Raiffeisen Disentis/Cadi
Igl emprem da fevrer 2001 miera il president dil cussegl d'administraziun Erwin Nay tut surura. Il Nini, sco quei ch'el vegneva numnaus, administrescha la Banca Raiffeisen Disentis/Mustér da 1976 tochen 1981 e presidiescha il cussegl d'administraziun da 1990 tochen sia mort. Sut siu presidi vegnan las bancas Raiffeisen da Sumvitg, Cumpadials, Surrein e lu era quellas da Trun e Medel fusiunadas alla Banca Raiffeisen Disentis/Cadi. Plinavon vegn la Casa Cristallina midada en in center d'administraziun.
Culla mort dad Erwin Nay eis ei da segirar igl andament dalla banca. Il vicepresident Gion Battesta Manetsch surpren il tgamun ad interim. Alla radunonza generala dils 9 da mars 2001 vegn Gion Battesta Manetsch elegius president dil cussegl d'administraziun.
Nova organisaziun e purschida:
La direcziun secumpona da niev da treis persunas, numnadamein dil directur, dil menader dalla partiziun nova per cussegliaziun e plazzament da daners e dil menader dalla partiziun da credits.
Attentat sil World Trade Center
Igl attentat dils 11 da settember 2001 a New York sefa era valer tier la Banca Raiffeisen Disentis/Cadi. Aschia pertuccan las sperditas alla buorsa era la clientella dalla banca cun valurs en fuorma d'aczias e fonds.
Dameins commembers pil cussegl d’administraziun e da survigilonza e fiasta che cuntenta buca
Era il cussegl da survigilonza vegn redimensiunaus: da niev secumpona quel sulettamein da treis enstagl da tschun commembers. Pervia da quella decisiun vegnan Fidel Lutz ed Aluis Tomaschett ch'han demissiunau buca remplazzai.
Suenter la radunonza ordinaria dat ei tradiziunalmein ina tscheina e divertiment per commembras e commembers. Per ordinari ei quei ina fiasta fetg plascheivla, 2002 ei quei denton buc aschia: «Las tratgas dalla tscheina ein vegnidas survidas per part freidas gie schizun scheladas. Il servis ha era buca funcziunau oreifer aschia che la tscheina ha cuzzau memia ditg. Plinavon ei il survir las bubrondas staus meins buns. Il persunal ei staus memia pauc attents enviers ils giavischs dalla clientella. Igl artist engaschau ha buca perschuadiu. La qualitad dalla purschida ei stada mediocra.» Aschia fa il cussegl d'administraziun bilanza dalla fiasta el protocol d'ina da sias sesidas.
Reducziun dil temps d'avertura dils spurtegls
Midadas dat ei denton tier il temps d'avertura dils spurtegls, ina valetaziun dil diember da visetas als spurtegls muossa ch'ils temps d'avertura san vegnir reduci. Ils novs temps d'avertura van en vigur igl 1. da fenadur 2002.
Malauras en Surselva – surtut Schlans e Rueun ston registrar gronds donns
Duei ei dar ina suletta Banca Raiffeisen en Surselva?
Resultats da record per la Banca Raiffeisen Disentis/Cadi
Cuntrari a quels buns resultats ei igl onn caracterisaus d'ina conjunctura stagnonta: ils tscheins hipotecars e quels per daners da spargn sesbassan danovamein.
Tsunami egl Ocean indic
Daco crescha Raiffeisen sur la media – il directur rispunda
La gruppa Raiffeisen ei carschida – secund il directur Alfons Quinter – sur la media ils davos onns en Svizra. Ella ha acquistau novs camps da fatschenta, oravontut els marcaus. Recepts ein: la confidonza e la strategia transparenta constanta. En temps da grondas midadas e malsegirtad enquera il client stabilitad e segirtad. Quei sa Raiffeisen porscher era cun metter cussegliaziun cumpetenta el center dallas activitads. Succediu ei quei era cun agid dils partenaris: la Gruppa Vontobel e Helvetia Patria. Gest la collaboraziun cun Vontobel vegn intensivada. Dad ella spetgan ins novs impuls per interessants products e cussegliaziun cumpetenta per ina sligiaziun optimala.
Las bancas Raiffeisen survegnan in logo niev
Era per quei logo vegn ei denton surpriu ils simbols d'antruras; vul dir, il quadrel en fuorma da patgna, in simbol per diligenza e prevenziun, la spigia che simbolisescha la fritgeivladad e la raccolta, pia ils tscheins sin spargns, e la finala era la clav che simbolisescha la segirtad.
2006 fa la Raiffeisen lu in clar tagl. Il logo sepresenta mo pli cul num, senza ils simbols vegls. La Banca Raiffeisen muossa cun quei ch'ella ei sedeliberada dil maletg (image) dalla banca da purs e ch'ella ha fulau via per crescher e daventar il numer dus dallas bancas svizras.
La Banca Raiffeisen Disentis/Cadi festivescha il 3000avel commember
Ils cussegls da survigilonza dallas Bancas Raiffeisen vegnan aboli
La filiala a Cumpadials siara sias portas
All'entschatta vegnevan las fatschentas fatgas en ina stiva sper il local d'ustria dalla Pensiun Degonda. Silsuenter, tochen alla midada ella casa nova da Gion Battesta Degonda igl onn 1991, dat la casa paterna da G.B. Degonda sper la fabrica da finiastras suttetg al biro dalla banca.
2007 vegn il menaschi dalla filiala da Cumpadials integraus ella filiala a Sumvitg.
Ils biros a Trun vegnan sanai
Il tunnel da Flem vegn inauguraus
Crisa da finanzas
La crisa da finanzas da 2008 mida il mund da finanzas sco aunc mai.
La Banca Raiffeisen Tujetsch sa nudar in niev record
La Banca Raiffeisen Tujetsch fusiunescha cun la Banca Raiffeisen Disentis/Cadi. La banca fusiunada survegn in niev num
La radunonza generala dalla Banca Raiffeisen Tujetsch dils 5 d'avrel 2009 decida cun 176 encunter 14 vuschs da fusiunar culla Banca Raiffeisen Disentis/Cadi.
Ils 17 d'avrel 2009 accepta era la radunonza generala dalla Banca Raiffeisen Disentis/Cadi la fusiun cun la Banca Raiffeisen Tujetsch unanimamein cun 479 vuschs. Il medem mument accepta la radunonza era la midada da num da «Banca Raiffeisen Disentis/Cadi» a «Banca Raiffeisen Cadi» cun 450 encunter 3 vuschs e 26 abstenziuns.
Ewald Cavegn e Pius Cavegn vegnan elegi el cussegl d'administraziun sco representants da Tujetsch.
Suenter la fusiun culla banca Raiffeisen Tujetsch ha la banca Raiffeisen Cadi ina summa da bilanza da 398 milliuns francs, in volumen d'emprests da 364 milliuns francs, duers enviers la clientella da 284 milliuns francs e 4'364 commembras e commembers. Ella dat lavur a 23 collaboraturs e collaboraturas.
Il cussegl d'administraziun dalla Banca Raiffeisen Cadi vegn redimensiunaus
La radunonza generala sa ultra da quei registrar in niev record: Il gudogn brut crescha igl onn 2009 sin 3.6 milliuns francs.
Emprema sentupada 60-plus
L'emprema da quellas sentupadas ha liug ils 16 da matg 2010 ella sala dalla casa da scola a Sedrun. «Cun 215 participontAs ei la sala stada anzi pintga ed ins ha stuiu dar giu a ca 20 persunas. Il plaid dil president G.B. Manetsch, il rapport dil directur A. Quinter, il cant sonor dil Cantus firmus ed ina buna tschavera han propi dau in'emperneivla e cordiala atmosfera», ei la bilanza tenor il protocol dil cussegl d'administraziun.
La Casa Cristallina vegn sanada in'ulteriura gada
Il matg 2011 vegn ei organisau in di dallas portas aviartas ensemen culla canzlia communala ch'ei era vegnida sanada.
Midadas tier ils bancomats da Sumvitg e Mustér
Introducziun dil cuors minimal pigl euro
La Banca Raiffeisen Cadi s'engascha sil sectur dalla fotovoltaica
Quels tschun indrezs han ina capacitad da ca. 250 kWp e produceschan in total da varga 200'000 kilowatturas per onn. Quei ei pli ch'il dubel dil diever da forza electrica che la Banca Raiffeisen Cadi drova en in onn a Trun, Mustér e Sedrun.
Las vischnauncas da Trun e da Schlans fusiuneschan
Cunquei ch'era Eigias e Mastrils fusiuneschan il medem onn alla vischnaunca da Landquart sereducescha il diember da vischnauncas el Grischun da 178 sin 176.
Reorganisaziun dil temps d'avertura dallas filialas
Ulteriuras midada el cussegl d'administraziun dalla Banca Raiffeisen Cadi
L'obligaziun solidarica limitada dils commembers croda
Midada el cussegl d'administraziun e midada da statuts
Per che la Banca Raiffeisen Cadi sappi duvrar legalmein il num romontsch ston ils statuts vegnir midai, numnadamein igl artechel 1 che secloma da niev:
(Romontsch) Art.1:
Sut la firma Banca Raiffeisen Cadi societad cooperativa (Raiffeisen Cadi Genossenschaft) (numnada cheu banca) cun sedia a 7180 Disentis/ Mustér exista ina societad cooperativa tenor art.828 ss. DO.
(Tudestg) Art.1:
Unter der Firma Raiffeisen Cadi Genossenschaft (Banca Raiffeisen Cadi societad cooperativa) (nachstehend Bank genannt) besteht eine Genossenschaft gemäss Art.828 ff OR mit Sitz in Disentis/Mustér.
Tscheins negativs per emprests dalla confederaziun
Sulettamein quels ch'han hipotecas san selegrar sco aunc mai dils tscheins bass.
La Banca Raiffeisen Cadi sligia ils problems da parcadis pil persunal
2009 cumpra la banca la casa davos igl Hotel Furca per schar spazzar quella e per schar construir parcadis.
2011 ha la banca era aunc la pusseivladad da cumprar la “Casa Keller“, situada gest sper ils parcadis novs. Ella preveda da schar vi la casa ni da spazzar ella e da slargar ils parcadis existents.
2013 dat il cussegl d'administraziun glisch verda alla direcziun per contrahar culs iniziants dalla surbaghegiada «Center dil vitg» en projectaziun. La Banca Raiffeisen Cadi sa segirar cheutras 17 parcadis cuvretgs che stattan a disposiziun dapi 2016 cullas ventschidas dalla surbaghegiada «Center dil vitg». Sil tetg dil «Center dil vitg» lai la banca Raiffeisen montar in ulteriur implont fotovoltaic.
Las filialas a Surrein, Sumvitg e Curaglia vegnan serradas
Las localitads a Trun vegnan sanadas
En tut investescha la banca 1.3 milliuns francs per la sanaziun. La midada totala entscheiva gia all'entrada dalla banca ch'ei dacheudenvi era bein accessibla per persunas cun sutga da rodas. Ei dat in bancomat niev che vegn plazzaus ussa en zuler e che resta tuttina accessibels duront 24 uras. ll spurtegl dalla banca daventa per aschidadir il cor dalla banca.
Duront la sanaziun dalla filiala a Trun vegn la clientella survida ella Casa Alpina (Foto Alpina).
Onn dalla digitalisaziun e da records
2017 vegn ei introduciu “TWINT” che simplifichescha da transferir daners denter privats era cul telefonin.
Cun 507'867'590 francs survarga la summa da bilanza per l'emprema gada ina mesa milliarda francs. Il gudogn surmunta il cunfin d'in miez milliun francs e munta a 505'482 francs.
Emprem sgol cun in aviun solar entuorn il mund
Campiunadi mundial da skis a Sogn Murezi
Las cefras ein impressiunontas:
- 1'160'000 aspectaturas ed aspectaturs per la cuorsa rapida dils umens alla televisiun
- 150'000 fans a Sogn Murezi
- 17'772 entradas da commembers e commembras dalla Raiffeisen
- 1 bar da neiv
- 10'172 hamburgers
- 27'298 bubrondas
- 9'801 capetschas vendidas = 49'005 francs donaziuns pils juniors
- 3 medaglias dad aur, 2 d'argien e 2 da bronz
Midadas el cussegl d'administraziun dalla Banca Raiffeisen Cadi
«Affera Vincenz»
Gia il december 2017 denunzia la Aduno Holding SA siu anteriur president dil cussegl d’administraziun ed anteriur CEO dalla Raiffeisen svizra Vincenz e siu compagnon Stocker pervia da gestiun malfideivla. Il fevrer 2018 denunzia era la Raiffeisen siu anteriur CEO Pierin Vincenz (CEO 1999-2015).
«L’affera Vincenz» crescha ad in crescher e dat dabia da scriver e discuorer ils proxims onns.
Il process encunter Pierin Vincenz ha liug l'entschatta da 2022.
Novs utensils da lavur e vendita dallas filialas da Rueras, Curaglia e Sumvitg
Il cussegl d'administraziun decida da vender filialas. Quella a Rueras vegn vendida 2021, quella a Curaglia 2022. Era ils locals dalla filiala a Sumvitg vegnan vendi 2021, il bancomat resta en funcziun.
Covid-19
Ils stadis decreteschan camonds da purtar mascras, lockdowns e restrenschan las pusseivladads da vegnir ella tiara. Ei vegn scumandau da sortir da casa, da salvar radunonzas e da sescuntrar.
Covid-19 sforza las fatschentas d'encurir sligiaziuns. Aschia vegn luvrau per l'emprema gada all'ingronda a casa (homeoffice). Era la Banca Raiffeisen Cadi ei sfurzada da schar far ina gronda part dalla lavur da biro a casa. Ils spurtegls restan aviarts e la cussegliaziun dalla clientella ha liug en banca sch'igl ei buca pusseivel da far quei al telefon.
La radunonza generala per la Banca Raiffeisen Cadi croda
A Sedrun mida la Banca Raiffeisen Cadi casa
L'entschatta da zercladur 2018 vegn ei fatg l'emprema palada per la “Residenza Dulezi” a Sedrun.
L'entschatta da 2020 sa era la Banca Raiffeisen Cadi retrer sias novas localitads en quella surbaghegiada. La banca investescha quasi 1.8 milliuns francs. Il spurtegl vegn serraus. Da niev sa la clientella retrer daners mo pli digl automat.
Ella «Residenza Dulezi» vegn ei endrizzau, sper las localitads dalla Banca Raiffeisen Cadi, era 18 habitaziuns adattadas per senioras e seniors ed ina cafetaria. Il sutterran porscha ina garascha cun 13 parcadis.
La hipoteca da Saron vegn introducida
Il product favorit ei aunc adina la hipoteca fixa, ussa denton cun in cuoz dad in tochen 15 onns e varga. Avon era quei plitost hipotecas fixas da treis tochen tschun onns.
Entuorn 1985 vegn il tscheins da libor introducius. Persunas privatas scuvieran denton l'impurtonza da quel plitost pér ils onns 2000.
La fin da 2021 vegn il libor remplazzaus en Svizra dalla hipoteca da Saron. Quella hipoteca vegn dumandada pli e pli fetg.
La fassada dalla Casa Cristallina survegn in refrestgament ed installaziuns fotovoltaicas
L'uiara ell'Ucraina entscheiva
Mo pli otg Bancas Raiffeisen autonomas el Grischun
Quei diember sereducescha fetg ferm ils davos onns. 2023 dat ei mo pli otg Bancas Raiffeisen el Grischun:
La Banca Raiffeisen Cadi a Disentis/Mustér.
La Banca Raiffeisen Surselva a Glion.
La Banca Raiffeisen Grischun Central a Cazas.
La Banca Raiffeisen Portenza-Tavau, a Tavau Plaz.
La Banca Raiffeisen Engiadina Val Müstair a Zernez.
La Banca Raiffeisen Valposchiavo a Poschiavo.
La Banca Raiffeisen Vallada dil Rein Grischuna a Cuera.
L'otgavla Banca Raiffeisen dil Grischun, la Banca Raiffeisen del Moesano, Roveredo, appartegn all'uniun regiunala dil Tessin.
La Banca Raiffeisen Cadi sa festivar il giubileum da 100 onns
Per 1923, igl emprem onn da fatschenta, ha il cassier saviu presentar in gudogn schuber da 12.41 francs alla radunonza generala, pigl onn da fatschenta 2022 sa la banca presentar in gudogn annual da varga in miez milliun francs.
Il cussegl d'administraziun dalla Banca Raiffeisen Cadi ha decidiu ch'il giubileum da 100 onns duei esser in giubileum per e cun las commembras ed ils commembers. Mintga meins da 2023 dat ei ina supresa. Il punct culminont daventa la fiasta da commembras e commembers igl october.